open-index/open-wikipedia-markdown huggingface dataset:
Lamborghini Estoque

**Lamborghini Estoque** – koncepcinis modelis, kuris buvo pristatytas 2008 m. Paryžiaus automobilių parodoje. Jis taps lūžiu „Lamborghini“ istorijoje. Italai grįžta prie greitų sedanų kūrimo. Estoque kol kas tik konceptinis modelis, tačiau jau po poros metų bus pradėta šio automobilio prekyba. Italijos sportinių automobilių gamintojas „Lamborghini“ nusprendė gaminti Estoque sedaną nuo 2012 m., jei bendrovės finansinė situacija ir toliau išliks stabili. Jis taps pagrindiniu būsimų Aston Martin Rapide ir Porsche Panamera prabangių ir greitų sedanų konkurentu. Automobilis bus varomas visais ratais, o į jį bus montuojami dabartiniai Gallardo ir Murcielago modeliuose naudojami V10 ir V12 varikliai.

## Savybės
Jeigu Estoque pavyks išgyventi patvirtinimo procesą nepakitusiai, automobilyje bus montuojama tokia pati visų varomųjų ratų transmisija kaip ir Gallardo modelyje bei modernizuota 5,2 l V10 tiesioginio įpurškimo benzininio variklio versija. Agregatas išvystys apie  galingumą ir 612 Nm sukimo momentą. Nors automobilyje būtų mažiau galios nei mažojoje LP560-4, bet, pasak inžinierių, sukimo momentas butų paskirstomas esant mažesnėms apsukomis. Tai leistų sedanui demonstruoti efektyvią dinamiką, skiriant mažiau pastangų nei Lamborghini super sportiniams modeliams. Estoque V10 flagmano versijoje greitis bus elektroniškai apribotas iki 250 km/h. Naujojo modelio platforma buvo sukurta naudojant sudėtinės Gallardo ir kitų „VW“ grupės gamintojų dalis.

## Galerija


Image:Lamborghini Estoque 5.JPG
Image:Lamborghini Estoque 4.JPG
Image:Lamborghini Estoque 1.JPG
Image:Lamborghini Estoque 3.JPG


## Nuorodos
* Oficialus Lamborghini tinklalapis
Marta Augusta Raišukytė

**Marta Augusta Raišukytė** (1874 m. gruodžio 10 d. Mocviečiuose, Pakalnės apskritis – 1933 m. liepos 14 d. Tilžėje) – Mažosios Lietuvos kultūros veikėja, spaudos leidėja, redaktorė.

## Biografija
Buvo artima Vydūno bendradarbė. Dalyvavo lietuvių tautiniame sąjūdyje. 1895 m. įstojo į „Birutės“ draugiją, Tilžėje įsteigtą Lietuviškąją giedotojų draugiją, buvo šių draugijų valdybos narė. 1921 m. įsteigė Prūsų lietuvių moterų draugiją, kuri turėjo kelti ir populiarinti lietuvių liaudies meną Mažojoje Lietuvoje, iki 1933 m. šios draugijos pirmininkė.

Bendradarbiavo lietuvių leidiniuose „Jaunimas“, 1896-1899 m. – „Lietuviškas laiškas“, jį pakeitusiame E. Jagomasto laikraštyje „Aušra“, nuo 1898 m. – „Nauja lietuviška ceitunga“, vokiečių kalba leistame tęstiniame leidinyje „Mitteilungen der litauischen literarischen Gesellschaft“, „Viltis“ ir kituose leidiniuose. 1913-1914 m. „Prūsų Lietuvos savaitraštis“ atsakomoji redaktorė. Leido laikraštį „Darbymetis“, žurnalą „Naujovė“. 

## Šaltiniai
Kruosto hidroelektrinės tvenkinys

**Kruosto hidroelektrinės tvenkinys** – buvęs vandens telkinys Kėdainių rajone, 9 km į šiaurę nuo Kėdainių miesto centro, 2 km į šiaurės rytus nuo Sirutiškio. Buvo sudarytas 1953 m., patvenkus Nevėžio upę 71,3 km nuo jos žiočių, kiek žemiau santakos su Kruostu.

Tvenkinys buvo 42 ha ploto, 10,5 km ilgio, 0,4 km pločio. Vidutinis gylis siekė 3,5 m, didžiausias – 8 m. Kranto linijos ilgis – 28 km. Tvenkinį nuleidus jo plotas sumažėjo iki 14,7 ha, kranto linija iki 7,72 km, ilgis - iki 2,7 km ir plotis iki 0,2 km. Altitudė 30,2 m. Krantai vietomis užpelkėję, apaugę medžiais ir krūmais.

Užtvankos pralaida buvo slenkstinė. Pačios užtvankos ilgis – 52 m, plotis 5 m. Tvenkinio vanduo naudotas hidroenergijai ir laukų drėkinimui.

Dėl mažo upės vandeningumo 1975 m. hidroelektrinė sustabdyta, o tvenkinys išleistas 1995 m. Yra planų elektrinę atkurti.

Šalia tvenkinio buvusios gyvenvietės: Gineitai, Šlaitkalnis, Lomeikiškiai, Tiskūnai, Šeteniai, Vitėnai, Kalnaberžė.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Darkly Dreaming Dexter

**Darkly Dreaming Dexter** – 2004 metais Jeff Lindsay išleistas romanas apie žudiką maniaką Dexter Morgan; pirmoji knygų serijos dalis. Pagal šią knygą pastatytas Showtime televizijos serialo „Deksteris“ pirmasis sezonas.

## Siužeto santrauka

Pagrindinis romano veikėjas Deksteris Morganas – kriminalistikos ekspertas, dirbantis Majamio metropoliteno policijos departamente. Laisvu laiku Deksteris – serijinis žudikas, atimantis gyvybes žmogžudžiams, išvengusiems teisingumo. Visos jo žmogžudystės nurodomos vidinio balso, vadinamo „Tamsiuoju keleiviu“ (*Dark Passenger*), nuolat raginančio Deksterį ką nors nužudyti. Šiam tai padarius, balsas kurį laiką patenkintas, tačiau visada sugrįžta.

Prisiminimai atskleidžia, kad jo globėjas, policijos detektyvas Haris Morganas, anksti suprato, jog Deksteris – į smurtą linkęs sociopatas su įgimtu poreikiu žudyti, ir išmokė jį žudyti tik pabėgusius nuo teisingumo žmones, tokiu būdu nukreipdamas jo potraukį žudyti į „teigiamą“ pusę. Haris taip pat išmokė berniuką būti atsargiu, kruopščiu žudiku, nepalikti jokių pėdsakų, ir prieš nužudant būti visiškai tikru, jog jo aukos kaltos. Deksteris šias taisykles vadina „Hario kodu“ (*The Code of Harry*).

Eilę metų Deksteris gan gerai tvarko savo dvigubą gyvenimą, bet jo idilė nutraukiama įsitraukus į žmogžudystės, kurioje serijinis žudikas medžioja Majamio prostitutes, tyrimą. Žmogžudžiui siautėjant po miestą, jis pradeda siuntinėti žinutes Deksteriui, kuriam ši siaubingų nusikaltimų serija atrodo itin patraukli ir žavinga. Tuo tarpu jo sesuo Debora mato šią žmogžudysčių seriją kaip jos bilietą į žmogžudysčių skyrių. Deksteris blaškosi tarp pagalbos siekiant pagauti žudiką ir troškimo nieko neveikti ir gėrėtis tokio artistiško ir įgudusio žudiko darbu.

## Pasakojimo stilius
„Darkly Dreaming Dexter“ istoriją pirmuoju asmeniu pasakoja serijinis žudikas.

Deksteris tvirtina nejaučiantis žmogiškųjų emocijų, tačiau patiria jausmus žmonėms jo gyvenime: netikrai seseriai Deborai, draugei Ritai (su kuria jis susitikinėja, kaip manoma, tik tam, kad atrodytų gyvenantis normalų socialinį gyvenimą) bei Ritos vaikams – Astor ir Kodžiui. Aukščiausiame romano taške jis prisipažįsta sau, jog „mėgsta“ juos. Tai daugiausia, ką jis gali, siekdamas pajausti meilę.

Kaip pasakotojas, Deksteris pasižymi juodu humoro jausmu, net istorijai pasisukus žiauria linkme. Jis taip pat naudoja itin daug aliteracinių frazių, paprastai turinčių tris pastebimus D garsus (pvz., *D*arkly *D*reaming *D*exter, The *D*ark *D*efen*D*er).

## Televizijos serialas

Romanu paremtas Showtime kanalo TV serialas. Nors pirmasis sezonas didžiąja dalimi sekė pirmosios knygos istoriją, vėlesni sezonai turėjo originalias istorijas, kurios nebuvo tiesiogiai paremtos vėlesniais „Dexter“ romanais.

## Apdovanojimai ir nominacijos
„Darkly Dreaming Dexter“ 2005-aisiais laimėjo Dilys Award apdovanojimą, įteiktą Nepriklausomos detektyvinių knygų pardavėjų asociacijos (*Independent Mystery Booksellers Association*).

## Išnašos
Chomontovas

**Chomontovas** () – kaimas Lenkijos šiaurės rytuose, Augustavo valsčiuje, Augustavo apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Lamborghini Diablo

**Lamborghini Diablo** – prabangus sportinis automobilis gamintas italų gamintojo Lamborghini nuo 1990 iki 2001 metų, kai buvo pakeistas Lamborghini Murciélago. Lamborghini pradėjo kurti Diablo 1985 m. kaip Lamborghini Countach modelio pasekėją. Pavadinimas *Diablo* ispanų kalba reiškia *velnią*.

## Savybės
Automobilis turi 5,7 litro, 48 vožtuvų Lamborghini V12 DOHC variklį su elektronine kuro įpurškimo sistema. Variklis išvysto 492 AG (367 kW) galią bei 579 Nm sukimo momentą. Lamborghini Diablo pasiekia 60 mph (97 km/h) greitį per daugiau nei 4 sekundes, o didžiausias greitis siekia 325 km/h. Diablo yra varomas galiniais ratais, o variklis yra montuojamas automobilio viduryje, kad būtų pasiektas idealus svorio balansas. 

Galingiausias Diablo variantas GTR buvo pristatytas 2000 m. Diablo GTR turi 6 litrų V12 variklį, kuris išvysto 590 AG (440 kW) galią. Šis automobilis turi specialiai lenktynėms pritaikytą pakabą, o jo pagaminta iš viso tik 40 vienetų.

## Modelio gamyba

## Nuorodos
* Oficialus Lamborghini tinklalapis

## Šaltiniai
Valgomoji salakpalmė

**Valgomoji salakpalmė** (*Salacca zalacca*) – arekinių (*Arecales*) šeimos palmė. Palmės gimtinė – Indonezija (Javos sala), dabar auga visoje Pietryčių Azijoje.

## Augalo morfologija
Valgomoji salakpalmė – nedidelė (iki 6 m aukščio), greit auganti tropinių kraštų palmė, su keliais stiebais, padengtais spygliais, ir plunksniškais lapais. Vaisiai auga prie kamieno pagrindo, virš žemės.

Vaisiai tamsiai raudonai-rudos spalvos, žvynuoti, šiurkštūs, nežymiai dygliuoti, primena gyvatės odą (kai kuriose kraštuose vaisiai vadinami . Vaisiaus viduje yra kauliukas. Vaisiaus forma primena nedidelį ištemptą svogūną. Prinoksta per devynis mėnesius. Minkštimas kreminės-geltonos spalvos, saldus, aromatingas ir turi specifinį skonį.

## Vardai
Valgomoji salakpalmė dar vadinama: , , , , , ,  ir kt.

## Panaudojimas
Valgomosios salakpalmės vaisių minkštimas yra naudojami maistui ir vartojamas žalias, virtas, mirkytas cukruje ir marinuotas. Minkštimas turi daug tanino.

## Išnašos

## Nuorodos
* Salacca zalacca (Gaertn.) Voss 
* Mano Tajus
Lamborghini Gallardo

**Lamborghini Gallardo** – Lamborghini sportinis automobilis, kuris buvo pristatytas 2003 m. Ženevos automobilių parodoje. Tai populiariausias Lamborghini modelis. Gallardo – nuo 2003-iųjų pagaminta per 10 tūkst. vnt. Pavadinimas *Gallardo* reiškia garsią kovos bulių veislę.

## Lamborghini Gallardo Superleggera
Lamborghini Gallardo LP 570-4 Superleggera – nepaprastai lengva ir atnaujinta šio modelio versija buvo pristatyta 2010 metais. 5,2 l darbinio tūrio, V10 tipo variklis prie 8 000 aps./min. pasiekia  galią ir maksimalų 540 Nm sukimo momentą esant 6 500 aps./min. 100 km/h išvystomas vos per 3,4 s., o 200 km/h – per 10,2 s. Tuo tarpu didžiausias greitis bus lygus 325 km/h. Kaip bebūtų keista, tačiau automobilis ne tik galingas, bet ir ekologiškesnis už LP 560-4 – CO2 emisija sumažinta net 20,5 %.

## Nuorodos
* Oficialus Lamborghini tinklalapis
Kulenė

**Kulenė** – viena senovinių žemaičių žemių. Nėra tiksliai žinoma kur ji buvo: viena versija kad buvo Ceklio žemėje Kulių apylinkėse; kita versija, kad apėmė žemes į pietus ir pietvakarius nuo Laukuvos.

Kulenę 1253 m. Mindaugas atidavė Livonijos ordinui. Tačiau žemaičiai to nepripažino ir pasipriešino tokiam sprendimui. Vėliau šaltiniuose ši žemė nebeminima.

## Šaltiniai
Bjelle ir PERU

**Bjelle ir PERU** – Lietuvos grupė, kurią sudaro Bjelle (vokalas ir gitara), Rūta Balčiūtė (violončelė), Evaldas Petkus (violončelė). Grupė išgarsėjo 2010 m. dalyvaudama muzikiniame realybės šou „Lietuvos talentai“ ir ten užėmusi antrąją vietą.

## Istorija
Bjelle ir PERU debiutavo 2010 m. „Lietuvos talentų“ 2-ojo sezono atrankoje atlikę grupės vokalistės Bjelle sukurtą dainą „Brolužis“. Po šio pasirodymo Bjelle ir PERU išgarsėjo visoje šalyje ir jau buvo laikomi vienais konkurso favoritų. Lengvai patekę į pusfinalį, grupė ten atliko kiek kitokią nei pirmoji dainą „Aš būsiu čia“ bei užėmė pirmą vietą ir žiūrovų sprendimu pateko į finalą. Konkurso finale, kuris vyko 2011 m. sausio 16 d., Bjelle ir PERU vėl atliko didelio populiarumo sulaukusią patriotinę dainą „Brolužis“, į savo pasirodymą įtraukdami būgnus. Žiūrovų balsavime surinkę 4629 balsus, grupė užėmė antrą vietą.

2011 m. pradžioje Bjelle ir PERU dalyvavo apdovanojimų „Vaikų Balsas 2011“ atrankoje ir pateko tarp trijų nominantų į vaikų metų grupės apdovanojimą, o kolektyvo daina „Brolužis“ buvo nominuota vaikų metų dainos kategorijoje. Tačiau konkurso finale grupė nelaimėjo nei vieno iš šių apdovanojimų. 2012 m. pradžioje M.A.M.A. apdovanojimuose 2011 kolektyvas buvo nominuotas metų debiuto kategorijoje.

## Išnašos
Bronius Raguotis

**Bronius Raguotis** (1929 m. rugsėjo 18 d. Kaune – 2021 m. vasario 13 d. Vilniuje) – Lietuvos žurnalistikos pedagogas, spaudos, literatūros istorikas.

## Biografija
1949 m. baigė Kauno 6-ąją gimnaziją. 1950–1963 m. dirbo laikraščio „Tiesa“ redakcijoje. 1954 m. Vilniaus universiteto (VU) Istorijos-filologijos fakultete baigė žurnalistiką.

1954–1994 m. VU dėstytojas, nuo 1974 m. docentas, 1984–1985 m. Žurnalistikos katedros vedėjas, 1985–1991 m. Spaudos žurnalistikos katedros vedėjas. 1970 m. istorijos mokslų kandidatas. 1991–1994 m. Žurnalistikos instituto docentas. Dėstė Lietuvos žurnalistikos istoriją, vėliau – užsienio komunistinės ir darbininkų spaudos istoriją, Amerikos lietuvių periodikos istoriją, partinės ir sovietinės spaudos teoriją ir praktiką, literatūros ir meno kritikos kursą, publicistikos teoriją.

Nuo 1950 m. rašė kritikos ir kultūrinės publicistikos straipsnius, tyrinėjo JAV lietuvių literatūros, kultūros, žurnalistikos istoriją. Apžvelgdamas kultūrines organizacijas bei spaudą, daugiausia dėmesio skyrė socialistinei jų pakraipai. Reiškėsi literatūros kritikoje. Buvo Žurnalistikos enciklopedijos, Visuotinės lietuvių enciklopedijos straipsnių autorius.

Nuo 1957 m. LSSR žurnalistų sąjungos, nuo 1971 m. LSSR rašytojų sąjungos narys.

## Bibliografija
* Antanas Bimba: gyvenimo, veiklos, kūrybos bruožai. – Vilnius: Mintis, 1974.
* Jungtinių Amerikos Valstijų lietuvių darbininkų periodika 1905–1917 m.: metodinė medžiaga žurnalistikos specialybės studentams neakivaizdininkams. – Vilnius, 1978.
* Prie ištakų: Amerikos lietuvių demokratinės kultūros etiudai. – Vilnius: Mintis, 1981.
* Amerikos lietuvių periodinė spauda 1879–1919 metais. – Marijampolė: Ramona, 2003.

**Vertimai:**
* M. Džakobė. Jaunos mokytojos dienoraštis: apysaka. – Vilnius: Valstybinė grožinės literatūros leidykla, 1961.

**Sudarė:**
* Antanas Jonynas. Prie gyvo šaltinio: straipsnių rinkinys. – Vilnius: Vaga, 1978.
* Vaclovas Biržiška. Knygotyros darbai (kartu su Genovaite Raguotiene). – Vilnius: Pradai, 1998.

**Parengė:**
* Varpas: 1889, nr. 1-12. – Vilnius: Vaga, 1989.

## Įvertinimas
* 1987 m. LTSR nusipelnęs žurnalistas
* 2008 m. medalis „Už nuopelnus žurnalistikai“ 

## Šaltiniai
Pijus Ragažinskas

**Pijus Ragažinskas** (1907 m. gegužės 4 d. Pajevonys, Vilkaviškio apskritis – 1988 m. San Paulas, Brazilija) – prelatas, Brazilijos lietuvių veikėjas, spaudos darbuotojas.

## Biografija
1927 m. baigė Vilkaviškio „Žiburio“ gimnaziją, 1931 m. – kunigų seminariją. Iki 1936 m. dirbo vikaru Suvalkijoje, po to išvyko į Braziliją. Klebonavo Šv. Juozapo parapijoje, San Paulo Vila Zelinos rajone. Brazilijos lietuvių Romos katalikų Šv. Juozapo bendruomenės pirmininkas. Rūpinosi lietuvybės išlaikymu išeivijoje, lietuviškąja spauda. 1936-1941 m. redagavo San Paule leistą savaitraštį „Šviesa“, 1948 m. įsteigė ir redagavo savaitraštį „Mūsų Lietuva“. Nuo 1956 m. vadovavo lietuviškajai kultūrinei valandėlei, transliuojamai per radiją „Nove de Julho“. 

## Šaltiniai
Giedraičių apylinkė

**Giedraičių apylinkė** sovietmečiu buvo:

* Molėtų rajone;
* Nemenčinės rajone;
* Radviliškio rajone;
* Širvintų rajone.
Žeimių apylinkė

**Žeimių apylinkė** sovietmečiu buvo:

* Jonavos rajone;
* Kėdainių rajone;
* Radviliškio rajone.
Lexus LFA

**Lexus LFA** – egzotiškas sportinis automobilis gaminamas „Lexus“ bendrovės. Jis buvo pristatytas 2009 m. Tokijo automobilių parodoje. Pranešta, kad bus pagaminta tik 500 šio modelio vienetų. Lexus LFA turėtų kainuoti 375 000 eurų (1,3 mln. Lt). Lexus LFA pagrindiniai konkurentai yra Ferrari F430 ir Lamborghini Gallardo bei Lamborghini Murcielago ir Pagani Zonda.

## Savybės
Lexus LFA varomas 4,8 l V10 motoro, išvystančio  prie 8 700 aps./min. ir pasiekiančio maksimalų 480 Nm sukimo momentą prie 6 800 aps./min. Su 6 pavarų sekvencine greičių dėže sujungtam varikliui leidžiama suktis iki 9 000 aps./min žymos. Lexus LFA 100 km/val. greitį pasiekia vos per 3,7 s. Didžiausias automobilio greitis – 325 km/val. Svoris – 1480 kg. Agregato vožtuvai, išmetimo dujų kolektorius ir kai kurios kitos dalys pagaminti iš titano, o stūmokliai – iš aliuminio. 65 procentams viso automobilio kėbulo panaudotas anglies pluoštas.

## Galerija

Image:LEXUS LFA EUROPE LHD.jpg
Image:Lexus LFA 009a.JPG
Image:Lexus LFA 008.JPG


## Nuorodos
* Lexus-LFA.com Oficialus Lexus LFA tinklalapis
Mickūnų apylinkė

**Mickūnų apylinkė** sovietmečiu buvo:

* Naujosios Vilnios rajone;
* Rokiškio rajone;
* Vilniaus rajone.
Gabove Grondų sentikių kapinės

**Gabove Grondų sentikių kapinės**, () – vienintelės Lenkijoje veikiančios Sentikių kapinės, esančios Gabove Grondų kaime. Kapinės yra išdėstytos kryžiaus formos pagal seną tikinčiųjų paprotį.

## Nuorodos

* Informacija apie kapines .
Vladas Radzevičius

**Vladas Radzevičius** (1908 m. vasario 8 d. Seredžiuje – 1970 m. spalio 2 d. Adelaidėje, Australija) – Lietuvos teisininkas, žurnalistas, redaktorius, Australijos lietuvių visuomenės veikėjas.

## Biografija
1932 m. Kaune baigė gimnaziją, 1936 m. – Vytauto Didžiojo universiteto Teisių fakultetą. Iki 1940 m. redagavo savaitraštį „Sekmadienis“. 1941-1944 m. rinko medžiagą apie TSRS valdžios žiaurumus Lietuvoje 1940-1941 m., kartu su kitais redagavo leidinį „Lietuvių archyvas“. 1944 m. pasitraukė į Vokietiją. Emigravęs į Australiją, apsigyveno Adelaidėje. Buvo nuolatinis savaitraščio „Mūsų pastogė“ bendradarbis, apžvelgdavo lietuvių bendruomenės gyvenimo įvykius, JAV lietuvių laikraščio „Dirva“ korespondentas. Nuo 1960 m. biuletenio „Adelaidės lietuvių žinios“ redaktorius, padėjo rengti „Australijos lietuvių bendruomenės metraščio“ 1-ąjj numerį. Kartu su P. Andriušiu parengė leidinį „Blezdingėlės prie Torrenso“. Adelaidės lietuvių sąjungos garbės narys. 

## Šaltiniai
Gliniskai

**Gliniskai** () – kaimas Lenkijos šiaurės rytuose, Augustavo valsčiuje, Augustavo apskrityje, Palenkės vaivadijoje. Kaimas yra apie 8 km į pietus nuo Augustavo ir 76 km į šiaurę nuo vaivadijos centro Balstogės.

## Istorija

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Petras Radzevičius (1894)

**Petras Radzevičius** (1894 m. birželio 28 d. Degučiai, Šunskų valsčius, Marijampolės apskritis, Rusijos imperija – 1959 m. liepos 21 d. Kaunas) – Lietuvos politinis ir visuomenės veikėjas, žurnalistas, redaktorius.

## Biografija
Pirmojo pasaulinio karo metais gyveno Rusijoje, dirbo komitete nukentėjusiems nuo karo šelpti. Nuo 1918 m. dirbo Kauno miesto valdyboje. Nuo 1919 m. dalyvavo Lietuvos darbo federacijos (LDF) veikloje, vienas iš LDF steigėjų, kurį laiką jos pirmininkas ir frakcijos seime vadovas.

1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas II (Kauno) rinkimų apygardoje. Priklausė Lietuvos darbo federacijos frakcijai, įėjusiai į Lietuvos krikščionių demokratų partijos bloką. 1922 m. lapkričio 13 d. – 1923 m. kovo 13 d. Pirmojo Seimo ir 1926 m. birželio 2 d. – 1927 m. balandžio 12 d. Trečiojo Seimo atstovas.

Pasibaigus III seimo kadencijai buvo išvykęs į užsienį, Šveicarijoje ir Prancūzijoje studijavo teisę, ekonomiką.

1919 m. Lietuvos darbo federacijos organo „Darbininkas“ faktiškasis redaktorius. Dirbo dienraščio „Rytas“ redakcijoje, nuo 1933 m. agentūros ELTA redaktorius, atstovas Klaipėdoje.

Bendradarbiavo periodiniuose leidiniuose „Ateitis“, „Ateities spinduliai“ ir kt. Pasirašydavo slapyvardžiais *Petras R., P. Reinys, Pranas* ir kt. 

## Šaltiniai

## Literatūra
* *Trumpos Steigiamojo Seimo narių biografijos su atvaizdais*, Klaipėda, 1924, p. 46.
* Radzevičius Petras, *[[Lietuvių enciklopedija]]*, Boston, 1961, t. 24, p. 404.
* Veilentienė A., Radzevičius Petras, *Lietuvos Steigiamojo Seimo (1920–1922 metų) narių biografinis žodynas*, sud. A. Ragauskas, M. Tamošaitis, Vilnius, 2006, p. 301–302.
* Veilentienė A., Radzevičius Petras, *Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas*, sud. Aivas Ragauskas, Mindaugas Tamošaitis, Vilnius, 2007, p. 422–427.
Dearly Devoted Dexter

**Dearly Devoted Dexter** – 2005 metais išleistas Jeff Lindsay kriminalinis/siaubo romanas, antrasis iš romanų apie sociopatą serijinį žudiką Deksterį Morganą serijos, pagal kurią sukurtas TV serialas.

## Siužeto santrauka

Tamsi figūra iš Seržanto Doukso praeities grįžta į Majamį ir pradeda medžioti buvusius Jungtinių Valstijų sausumos pajėgų agentus, su kuriais Douksas tarnavo pilietiniame Salvadoro kare. Žudikas naudojasi unikaliu kankinimo metodu, dėl kurio buvo pramintas *Dr. Danco*. Jis pagrobia kiekvieną auką, pripumpuoja jas raminamaisiais ir kelių dienų bėgyje pastoviai atima jų galūnes, genitalijas ir veido bruožus, prieš palikdamas juos stebėti savo šlykštų suluošinimą prieš atsargiai pastatytą veidrodį.

Tuo tarpu Deksteris, priverstas slopinti savo vis didėjantį norą žudyti dėl Seržanto Doukso įtarimų, sutelkia dėmesį ties galimo vaikų žudiko medžiokle. Tačiau greitai supranta, jog ir pats turės reikalų su paslaptinguoju *Dr. Danco*, kai paaiškėja, jog jo sesers Deboros naujas širdies draugas, detektyvas Kailas Čiatskis, taip pat yra kankintojo taikinių sąraše.

Per visą šį chaosą, Deksteris atsitiktinai susižada su drauge Rita, ir ima įtarti Ritos vaikus Astor ir Kodį taip pat turint polinkį į sociopatiją.

Istorijos pabaigoje Deksteris sužino, jog *Dr. Danco* nužudo savo aukas priversdamas juos žaisti žodžių žaidimą, panašų į kartuves. Kiekvienos aukos paprašoma atspėti žodį, sugalvotą paties *Danco*, kuris po kiekvieno neteisingo atsakymo amputuoja vieną aukos kūno dalį. Tačiau tai tėra papildomas žiaurumas, kadangi *Danco* paprastai būna išpjovęs aukos liežuvį, tad suprasti jos kalbą būna neįmanoma. Auka taip pat yra priversta stebėti savo galūnių nutraukimus veidrodyje, pakabintame virš jo „operacinio stalo“.
Vytautas Radaitis

**Vytautas Radaitis** (1927 m. liepos 28 d. Kaune – 1996 m. liepos 3 d. Vilniuje) – Lietuvos rašytojas, žurnalistas, redaktorius, vertėjas.

## Biografija
Studijavo Kauno ir Maskvos universitetuose, 1953 m. baigė Vilniaus universiteto Istorijos-filologijos fakultetą. 1950–1956 m. savaitraščio „Literatūra ir menas“ redakcijos bendradarbis. 1956–1961 m. LKP CK skyriaus vedėjo pavaduotojas.

1964–1969 m. žurnalo „Komunistas“ redakcijos darbuotojas. 1969–1975 m. savaitraščio „Literatūra ir menas“ redaktorius, 1978–1988 m. žurnalo „Litva literaturnaja“ vyriausiasis redaktorius.

## Kūryba
Debiutavo apybraižų apie kuriamus kolūkius rinkiniu „Taip gimsta laimė“ (su Alfonsu Bieliausku, 1949 m.). Kritikos straipsniais reiškėsi kaip ideologinis rašytojų mokytojas, pamokslaujantis publicistas. Rašė antiklerikalinio ir ateistinio turinio apybraižas ir apysakas. Išvertė A. Beliajevo, J. Bondarevo, V. Dmitrevskio, D. Granino, A. Puškino, A. Tolstojaus prozos kūrinių.

## Bibliografija
* *Taip gimsta laimė*, su Alf. Bieliausku, apybraižos ir apsakymai, 1949 m.
* *Pagrindinė kryptis*, literatūros kritika, 1961 m.
* *Kryžiai lieka šešėly*, apybraižos ir apsakymai, 1962 m.
* *Kol bent vienas prie altoriaus*, publicistika, 1964 m.
* *Mano Galilėjus*, apysaka, Vaga, 1965 m.; pagal ją 1978 m. pastatytas filmas „Pasigailėk mūsų“, režisierius statytojas – Algirdas Araminas.
* *Gyvenimo ir literatūros pakopos*, literatūros kritika, Vaga, 1987 m.
* *Šaknys*, autobiografinė apysaka, Vaga, 1990 m.

## Šaltiniai
Kuliakampis

**Kuliakampis** – ežeras rytų Lietuvoje, Švenčionių rajone, 9 km į pietvakarius nuo Švenčionėlių, Labanoro girioje. Ilgis šiaurės vakarų-pietryčių kryptimi 1,27 km, plotis iki 0,37 km. Altitudė 136,2 m. Kranto linija labai vingiuota. Šiaurės vakaruose skaidosi į dvi įlankas. Šiaurrytinė įlanka gausiai užžėlusi vandens augalija, užpelkėjusi. Ežero krantai daugiausia žemi, pelkėti, apaugę mišku. Centrinėje dalyje yra miškinga 0,52 ha ploto sala.

Pietryčiuose upeliu jungiasi su Gulbino ežeru (Žeimenos baseinas).

## Šaltiniai
Ferrari California

**Ferrari California** – Italijos automobilių gamintojo „Ferrari“ sportinis automobilis. California pavadinimas grįžta iš istorinio kompanijos šeštojo dešimtmečio modelio 250.

## Savybės
California prisijungė prie „Ferrari“ automobilių, turinčių 8 variklio cilindrus, šeimynos ir yra komplektuojama su naujos kartos V8 varikliu pirmą kartą sumontuotu automobilio priekinėje dalyje. Nepaisant ankstesnių spėjimų, kad Ferrari California bus kupė kėbulu, gamintojai šį modelį pristatė išskirtinai tik nuleidžiamu kietu stogu. Ferrari California 4,3 l V8 variklis su tiesioginiu kuro įpurškimu prie 7500 aps/min. pasiekia  galią ir nuo 0 iki 100 km/h įsibėgės mažiau nei per 4 s.

## Ferrari California (2008)-(2013)

Ferrari California buvo pristatyta 2008 m. Paryžiaus automobilių parodoje. Šis modelis pradėjo naują, ketvirtą, Ferrari modelių klasę.

California modelis įkūnijo kelis debiutus Ferrari istorijoje:

* Pirmasis priekyje esantis V8 variklis
* Pirmasis modelis, turintis 7 pavarų dvigubos sankabos transmisiją
* Pirmąjį susidedantį metalinį stogą
* Pirmąją galinę daugiafunkcinę pakabą
* Pirmasis variklis su tiesioginiu kuro įpurškimu

Šis modelis turėjo 4,3 l V8 variklį, išvystantį 453 arklio galias. California pasiekia maksimalų 310 km/val greitį ir iki 100 km/val įsibėgėja per daugiau nei 4 s.

Ferrari su šiuo modeliu 1000 val dirbo vėjo tunelyje ir iki Ferrari F12berlinetta modelio tai buvo pats aerodinamiškiausias gamintojo modelis.

Tik du California modeliai buvo parduoti su mechanine greičių dėže, tad 2012 m. modelio atnaujinime šio pasirinkimo visai nebeliko. Tuo pačiu galia buvo padidinta 30 AG.

Visą automobilio elektroniką gamina italų Magneti Marelli įmonė.

Šiems modeliams gaminti Ferrari gamykloje Maranele buvo sukurta atskira linija. Per metus čia pagaminama apie 6 000 šio modelio vienetų.

## California T (2014–)

2014 m. vasario 12 d. Ferrari išleido visiškai atnaujintą California modelio versiją T. Kovo mėnesį modelis buvo pademonstruotas Ženevos automobilių parodoje.

Raidė T pavadinime simbolizuoja Turbo technologiją, kurią Ferrari paskutinį kartą naudojo su Ferrari F40 modeliu. Naujasis 3,9 l variklis pasiekia 552 AG, iki 100 km/val įsibėgėja per 3,6 s, gali pasiekti maksimalų 315 km/val greitį. Šiame modelyje stipriai atnaujintas išorės dizainas. Taip pat palyginus su ankstesniu modeliu, T išmeta 15 % mažiau teršalų į aplinką.

Šis modelis taip pat tapo pirmuoju, kuriame instaliuota Apple kompanijos CarPlay programa. Apple patvirtino, kad pirmieji šią technologiją savo automobiliuose naudos Ferrari, Mercedes-Benz ir Volvo.

## Šaltiniai

## Nuorodos
* Oficiali Ferrari California svetainė
* T modelio svetainė
Ferrari 599 GTB Fiorano

**Ferrari 599 GTB Fiorano** – GT klasės Ferrari, kuris pakeitė 575 M Maranello modelį. Jis buvo pristatytas Ženevos automobilių parodoje  2006 metais. Automobilio pavadinimas reiškia Fiorano Ferrari testavimo trasą.

## Savybės
Tai kompanijos dvivietis flagmanas, turintis priekyje montuojamą variklį. Visiškai naujas dizainas buvo sukurtas Pininfarina kompanijos kartu su Ferrari stilistu. Automobilis išsiskiria originaliai atrodančiais tik dviem galiniais žibintais, ilgu variklio gaubtu. Didelis 6.0 L V12 variklis išvysto maksimalią 620 AG (456 kW) galią – tai galingiausias iki šiol gamintas serijinis Ferrari automobilis. Jo 608 Nm sukimo momentas taip pat yra didžiausias iš visų GT klasės Ferrari. Bendrovė teigia, kad automobilis pasiekia įspūdingą 330 km/h greitį, nuo 0 iki 100 km/h spurtuoja per 3.7 sekundės, o per 11 sekundžių pasiekia 200 km/h greitį. Tačiau įvairių testavimų metu buvo pasiekti dar įspūdingesni rezultatai – tik 3.2 s iki 100 km/h.

## Nuorodos
* Oficialus Ferrari tinklalapis
Kolnicos valsčius

**Kolnicos valsčius** (, ) – buvęs administracinis-teritorinis vienetas šiaurės rytų Lenkijoje, Augustavo apskrityje, Balstogės vaivadijoje (dabar Palenkės vaivadija). Valsčiaus centras buvo Kolnica, vėliau – Bialobžegai. 2919 gyventojų (1946 m.). Dabartinė buvusio valsčiaus teritorija priklauso Plaskų valsčiui ir Augustavo valsčiui.

## Istorija

Valsčius įkurtas XIX a. Suvalkų gubernijoje. Pagal 1920 metų liepos 12 dienos Lietuvos-Tarybų Rusijos taikos sutartį valsčius buvo priskirtas Lietuvos Respublikai, bet faktiškai jai neatiteko ir liko Lenkijos sudėtyje. Valsčius panaikintas 1954 m. rugsėjo 29 d.

|-
| 1888 ||   || 4347 ||  || ||
|-
|}

## Tautinė sudėtis
 
1888 m.:
* Lenkai – 89,6 %
* Rusai – 7,8 %
* Žydai – 2,6 %

## Šaltiniai

* Główny Urząd Statystyczny w Warszawie: Województwa centralne i wschodnie Rzeczypospolitej Polskiej – podział na gminy według stanu z dnia 1.IV 1933 m., Książnica-Atlas, Lvovas 1933 m.
* [Aprašymas apie valsčių [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom XV, cz. 1 (Abablewo – Januszowo) z 1900 m. (lenk.)]
* Wykaz Gromad Polskiej Rzeczypospolitej Ludowej według stanu z dnia 1.VII 1952 m., PRL, GUS, Varšuva
Jonas Ragaišis (1932)

**Jonas Ragaišis** (1932 m. sausio 2 d. Anykščiuose, Utenos apskrityje – 2014 m. Vilniuje) – Lietuvos spaudos ir radijo žurnalistas.

## Biografija
1952 m. baigė Anykščių vidurinę mokyklą, 1965 m. – Vilniaus pedagoginio instituto Gamtos-geografijos fakulteto biologijos-žemės ūkio pagrindų specialybės 3 kursus, 1973 m. – Televizijos ir radijo darbuotojų kvalifikacijos kėlimo institutą Maskvoje.

1952–1954 m. žinybinio laikraščio literatūrinis darbuotojas, atsakingasis sekretorius, redaktorius, 1954 m. – „Valstiečių laikraščio“ korespondentas, nuo 1954 m. – karinio laikraščio korespondentas, nuo 1957 m. vėl „Valstiečių laikraščio“ korespondentas, literatūrinis darbuotojas. Nuo 1961 m. Lietuvos radijo ir televizijos komiteto radijo korespondentas, vyresnysis redaktorius, žemės ūkio skyriaus vedėjas, rengė radijo laidą „Gimtoji žemė“. 

## Įvertinimas
* 1966 m. – Vinco Mickevičiaus-Kapsuko premija už radijo laidas žemės ūkio ekonomikos ir kaimo socialinės raidos temomis.

## Šaltiniai
Obuchovizna

**Obuchovizna** () – nausėdija Lenkijos šiaurės rytuose, Augustavo valsčiuje, Augustavo apskrityje, Palenkės vaivadijoje. Iš vakarų kaimelis ribojasi su Augustavo giria, o iš rytų su *Kolno* ežeru.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Maserati GranTurismo

**Maserati GranTurismo** – GT klasės kupė gaminamas Italijos automobilių gamintojo „Maserati“. Jis buvo pristatytas Ženevos automobilių parodoje 2007 m. kovą, o 2009 m. pasirodė ir kabrioleto versija. Tai keturvietis automobilis. GranTurismo dalijasi ta pačia platforma su Maserati Quattroporte V modeliu.

## Savybės
Maserati GranTurismo su „Ferrari/Maserati“ V8 varikliu. GranTurismo dalijasi daugeliu elementų su Ferrari 599 GTB Fiorano modeliu. Automobilis turi 4,2 L (4244 cc) 90° V8 variklį su 405 AG (298 kW)/7100 aps/min. galia ir 460 Nm/4750 aps/min. sukimo momentu, didžiausias greitis yra 285 km/h, nuo 0 iki 100 km/h įsibėgėja per 5 sekundes. 2008 Ženevos automobilių salone „Maserati“ pristatė S versiją, kuri turi naują 4,7 litro V8 variklį su 440 AG (330 kW) galia.

## Nuorodos
* Maserati oficiali setainė
Kulpis

**Kulpis** arba **Kariotiškių ežeras** – ežeras pietryčių Lietuvoje, Trakų rajone, 6 km į šiaurės rytus nuo Trakų, šalia Kariotiškių ir Selioviškių. Ilgis pietvakarių-šiaurės rytų kryptimi 0,85 km, plotis iki 0,57 km. Altitudė 158,1 m. Gylis siekia 11 m. Ežeras ledyninės kilmės, rininis.

Krantai daugiausia žemi, pelkėti, vakarinis aukštas. Atabradas gan platus, vietomis smėlingas, tankiai apaugęs nendrių juosta. Pietinėje pakrantėje yra parkas, šiaurinėje pakrantėje auga miškelis, kitur plyti dirbami laukai ir pievos. Pietuose įteka upelis, šiaurėje išteka Saidės intakas Maišynė. Pietinėje pakrantėje eina kelias Nr.4729 (Lentvaris – Kariotiškės – Raudonė I), įsikūrusi buvusio Kariotiškių dvaro sodyba.

Ežerėvardžio *Kulpis* kilmė neaiški, pats jis žinomas tik iš raštų. Galbūt kilęs nuo *kulpinti, kulpyti* („uiti, mušti“), o gal slavizmas nuo ,  („gulbė“).

## Šaltiniai
Maserati Quattroporte

**Maserati Quattroporte** prabangus keturių durų sedanas gaminamas italijos gamintojo Maserati.

## Maserati Quattroporte V
2004 metais Maserati pradėjo Pininfarina suprojektuoto Quattroporte modelio gamybą, kuris komplektuojamas su tuo pačiu 4.2 L varikliu kaip Coupé, Spyder ir naujas GranTurismo modeliai, tačiau turi kiek didesnę 400 AG (298 kW) galią. Dėl didesnio svorio nei Coupé ir Spyder modeliai, Quattroporte nuo 0 iki 100 km/h spurtuoja per 5.6 sekundės, o didžiausias greitis yra 269 km/h. Quattroporte turi labai gerą svorio pasiskirstymą – 47 % svorio tenka priekiui ir 53 % galui, todėl didelis sedanas yra puikiai valdomas. Šis svorio pasidalijimas pasiektas pastūmus variklį atgal už priekinės ašies, o pavarų dėžę sumontavus prie galinės ašies kartu su diferencialu. Tokia schema paprastai naudojama tikruose sportiniuose automobiliuose ir tai yra pirmas kartas kai tokia konstrukcija panaudota sedane.

## Nuorodos
* Maserati oficiali setainė
Žvėris, kylantis iš jūros

**Žvėris, kylantis iš jūros** () – 1992 m. kino studijoje „2000“ sukurtas spalvotas meninis filmas pagal Jevgenijaus Zamiatino apysaką „Potvynis“. Drama. Filmo trukmė – 102 min. Vieša filmo premjera įvyko 1993 m. rudenį Maskvos kino centre „Presnia“.

## Kūrybinė grupė
* Scenarijaus autorius ir režisierius – Vytautas Žalakevičius
* Režisierė – Janina Sokolnikaitė
* Operatorius-statytojas – Jonas Tomaševičius
* Operatoriai – Remigijus Navickas, Vytautas Survila
* Kompozitorius – Jevgenijus Doga
* Dailininkas-statytojas – Vytautas Kalinauskas
* Dailininkai – Algirdas Bružas, Danutė Dičiūtė
* Montažo režisierė – Mingailė Murmulaitienė
* Prodiuseris – Kęstutis Petrulis.

## Vaidina
* Kostas Smoriginas
* Asta Motuzaitė
* Jelena Trepetova
* Arvydas Lebeliūnas
* Asta Žukauskaitė
* Kristina Kazlauskaitė
* Povilas Budrys
* Algis Budzinskas
* Justas Vizgirda
* Mantas Zabulionis
* Tatjana Kucevič, Valntinas Trociukas, Tatjana Genzel.

## Siužetas

Filme pasakojama istorija iš porevoliucinės Rusijos. Sofijos ir Trofimo šeima savo vaikų neturi, todėl įsivaikina mergaitę Agafiją iš našlaičių prieglaudos. Šeimos tragedija tampa Trofimo seksualiniai santykiai su įdukra. Sofija nužudo Agafiją, apie tai pasisakydama vyrui gimdydama jų bendrą vaiką. Atgailaudamas Trofimas prisiima žmonos kaltę.

## Apdovanojimai
* 1992 m. – Tarptautinis slavų ir stačiatikių tautų kino festivalis „Auksinis vytiazius“ („Золотой Витязь“) – prizas V. Žalakevičiui už geriausią režisūrą, už geriausią meninį sprendimą – V. Kalinauskui, už geriausią moters vaidmenį – J. Trepetovai
* 1993 m. – Šiaurės šalių kino festivalis Ruane (Prancūzija) – pagrindinis prizas
* 1993 m. – Gubio kino festivalis (Italija) – pagrindinis prizas, premija „Aukso monitorius“, specialus prizas V. Žalakevičiui už geriausią režisūrą ir specialus prizas J. Tomaševičiui už geriausią operatoriaus darbą.
* 1994 m. – Tarptautinis kino festivalis „Gintarinė pantera“ („Янтарная пантера“) Kaliningrade – „Baltijos“ prizas V. Žalakevičiui už režisūrą ir prizas už geriausią moters vaidmenį J. Trepetovai

## Papildoma informacija
* Filmas sukurtas Rusijos firmos „Fora film“ užsakymu, todėl įgarsintas rusiškai.
* Tai – paskutinis V. Žalakevičiaus filmas, kurį jis kūrė jau sunkiai sirgdamas.

## Nuorodos
* Filmo ištraukos 
* Lietuviškų filmų centras
* Зверь, выходящий из моря (Kino-teatr.ru)

## Šaltiniai
Maserati Coupé

**Maserati Coupé ir Spyder** - GT klasės sportiniai automobiliai gaminti Italijos autogamintojo Maserati nuo 2002 iki 2007 metų, kuomet buvo pakeisti Maserati GranTurismo modelio.

## Savybės
Maserati Coupé yra keturvietis automobilis, o kabrioletas turi tik dvi sėdimasias vietas. Abu modeliai yra gaminami ant 3200 GT modelio bazės. Naujieji Coupé ir Spyder yra dar vadinami 4200 GT, kadangi turi 4.2 L variklį (senesniame modelyje buvo 3.2 L variklis). Coupé ir Spyder buvo suprojektuoti Giorgetto Giugiaro ItalDesign kompanijoje. Abu modeliai turi Ferrari/Maserati sukurtą 4244 cc variklį, kuris išvysto 390 AG (290 kW)/7000 rpm galią ir 451 Nm/4500 rpm sukimo momentą. Reikšmingiausi pasikeitimai variklio skyriuje yra tūrio padidėjimas nuo 3.2 iki 4.2 L ir tai, kad dabar variklis yra atmosferinis, o ne turbo (Maserati naudojo turbo variklius paskutinius 20 metų). Taip yra dėl to, kad naujas variklis yra kurtas Ferrari agregato pagrindu.

## Galerija

Image:Maserati Spyder - yellow.jpg|Maserati Spyder
Image:Maserati Coupe Vintage - blue.jpg|Maserati Coupé
Image:Maserati Coupé GranSport.jpg|Maserati GranSport Coupé


## Nuorodos
* Maserati oficiali setainė
Vidas Rachlevičius

**Vidas Rachlevičius** (g. 1961 m. gegužės 8 d. Kaune) – Lietuvos žurnalistas, redaktorius.

## Biografija
1979 m. baigė Vilniaus S. Nėries vidurinę mokyklą, 1984 m. – Vilniaus universiteto Istorijos fakulteto žurnalistikos specialybę.

Nuo 1980 m. laikraščio „Tiesa“ redakcijos teletaipininkas, budinčiojo sekretoriaus pavaduotojas, nuo 1982 m. – Užsienio informacijos skyriaus korespondentas, 1986–1987 m. – vyresnysis korespondentas. 1987–1990 m. laikraščio „Komjaunimo tiesa“ Užsienio informacijos skyriaus vedėjas, nuo 1990 m. dienraščio „Lietuvos rytas“ vyriausiojo redaktoriaus pavaduotojas, 1990–1991 m. priedo jaunimui „Mes!“ redaktorius, 1995–1997 m. dienraščio „Laikinoji sostinė“ vyriausiasis redaktorius. 1998 m. „Lietuvos žinios“, vėliau „Verslo klasė“, nuo 2006 m. žurnalo „Versus“ redaktorius. Šiuo metu gyvena Jungtinėje Karalystėje.

## Šaltiniai
Kumpuolis (reikšmės)

**Kumpuolis** reiškia šiuos objektus Zarasų rajone:

* Kumpuolis – kaimas;
* Kumpuolis – ežeras Antazavės seniūnijoje;
* Kumpuolis – ežeras Degučių seniūnijoje.
Mėtos Palivarkas

**Mėtos Palivarkas** () – kaimas Lenkijos šiaurės rytuose, Augustavo valsčiuje, Augustavo apskrityje, Palenkės vaivadijoje. Kaimas yra apie 12 km į pietvakarius nuo Augustavo ir 74 km į šiaurę nuo vaivadijos centro Balstogės.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1569 m. Liublino unijos kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Paminklai

* XIX a.-XX a. medinis dvaras su parku.

## Šaltiniai
Mercedes-Benz SLR McLaren

**Mercedes-Benz SLR McLaren** – GT klasės egzotiškas, sportinis automobilis. Tai vokiečių Mercedes-Benz ir anglų McLaren bendrovių bendro darbo vaisius. Šis superautomobilis savo metu buvo greičiausias automobilis pasaulyje, turintis automatinę pavarų dėžę. SLR „Sport, Leicht, Rennsport“ lietuviškai reiškia – sportiškas, lengvas, lenktyninis. Automobilio pagrindiniai konkurentai rinkoje buvo Aston Martin DBS V12 ir Ferrari 599 GTB Fiorano.

## Savybės
Mercedes-Benz SLR McLaren variklis sveria 232 kg ir yra rankomis rinktas turbokompresorinis 5,4 litro aliuminis SOHC V8. Cilindrai yra išdėstyti 90 laipsnių kampu su trimis vožtuvais cilindrui ir dviem tarpiniais aušintuvais. Variklis sukuria maksimalią 626 AG/6500 galią ir maksimalų 780 Nm/3250 sukimo momentą.

SLR kėbulas pagamintas iš anglies pluošto, kad maksimaliai sumažinti automobilio svorį. Nepaisant to automobilis sveria visus 1768 kg, 100 km/val. pasiekia per 3,8 sekundės ir pasiekia didžiausią 334 km/val greitį. SLR stabdžių diskai yra keraminiai su daug geresnėmis dėvėjimosi ir stabdymo savybėmis negu plieniniai diskai. Mercedes-Benz tvirtina, kad šitie diskai yra atsparūs iki 1200 °C temperatūros.

## Nuorodos
* Mercedes SLR AMG Overview

## Išnašos
Aš nežinau, kas aš esu

**Aš nežinau, kas aš esu** – 1994 m. Lietuvos kino studijoje sukurtas meninis filmas. Drama. Filmo trukmė – 2 val. 30 min.

## Kūrybinė grupė
* Scenarijaus autorius – Vytautas Žalakevičius
* Režisierius statytojas – Aloyzas Jančoras

## Vaidina
* Daiva Stubraitė – *Kristina*
* Virginija Kelmelytė – *Marija*
* Juozas Budraitis
* Arūnas Sakalauskas.

## Siužetas

Marija ir jos brolis – narkomanų vaikai. Mirus broliui Marija dvasiškai palūžta. Baisėdamasi galima savo būsimo vaiko ateitimi, ryžtasi jo atsikratyti…

## Apdovanojimai
* 1996 m. – prizas už geriausią antraplanį vyro vaidmenį J. Budraičiui Jūrmalos tarptautiniame kino festivalyje „Baltijos perlas“.

## Šaltiniai
Kumpuolis (Zarasų r., Antazavės sen.)

**Kumpuolis** – ežeras šiaurės rytų Lietuvoje, Zarasų rajone, Antazavės seniūnijoje, 6,5 km į šiaurės rytus nuo Antazavės, paribyje su Rokiškio rajonu. Ilgis šiaurės vakarų-pietryčių kryptimi 2,4 km, plotis iki 0,97 km. Altitudė 124,9 m. Giliausia vieta (15,3 m) yra ežero šiaurinėje dalyje. Ežeras ledyninės kilmės, rininis. Sudarytas iš dviejų dalių, kurias jungia 75 m pločio sąsiauris. Pietinė ežero dalis didesnė.

Kranto linija labai vingiuota, jos ilgis 9,63 km. Pietinis krantas žemas, šiaurės rytinis ir šiaurės vakarinis krantai aukšti (10-15 m). Ežerą iš vakarų supa Pailgio miškas, iš rytų ir pietų – Bugų šilelis. Yra 2 miškingos salos, kurių bendras plotas 4,18 ha (3,74 ha ir 0,44 ha). Iš šiaurės į pietus ežerą prateka Zalvės dešinysis intakas Kumpuolė (Šventosios baseinas).

Kumpuolyje aptinkamos 7 rūšių žuvys: karšiai, raudės, lydekos, ešeriai, plakiai, lynai.

Kumpuolis su aplinkiniais ežerais (Ilgiu, Kumpuolaičiu, Egliniu, Pirčežeriu, Samanėliu ir Katrelka) įeina į Kampuolio hidrografinį draustinį. Šalia ežero yra Joniškio, Kukariškio, Pailgių ir Trumponių kaimai.

Vandenvardis kilęs iš žodžio *kumpti* ('linkti, darytis kumpam').

## Šaltiniai
Kumpuolis (Zarasų r., Degučių sen.)

**Kumpuolis** – ežeras šiaurės rytų Lietuvoje, Zarasų rajone, Degučių seniūnijoje, 3,5 km į šiaurės vakarus nuo Degučių. Ilgis šiaurės rytų-pietvakarių kryptimi 1,68 km, plotis iki 0,51 km. Altitudė 157,7 m. Kranto linija labai vingiuota. Šiaurinis ir šiaurės vakarinis krantai žemi, pelkėti, vakarinis – status, rytinis – lėkštas. Krantai ištisai apaugę medžiais ir krūmais. Iš vakarų prieina Pažemio, iš šiaurės – Krakynės, iš rytų – Puščios miškai. Šiaurinėje ežero dalyje yra nemaža miškinga sala (3,63 ha).

Rytuose iš Kumpuolio išteka Nikajaus kairysis intakas Kumpuolėja (Laukesos baseinas).

Kaimai prie Kumpuolio: Grybiškės, Indučiai, Surgedai. Veikia kaimo turizmo sodyba.

## Šaltiniai
Nissan GT-R

**Nissan GT-R** – vienas greičiausių serijinių automobilių pasaulyje gaminamas „Nissan“ bendrovės. Jis buvo pristatytas 2007 metais Japonijoje, Tokijo automobilių parodoje, 2008 metais JAV ir visose kitose pasaulio rinkose 2009 m.

## Savybės
Nissan GT-R turi 3,8 L V6 variklį. Du lygiagretūs turbokompresoriai aprūpina /6400 rpm galią ir 588 Nm/3200–5200 rpm sukimo momentą. Automobilio svoris yra 1730 kg, kurį laiko suvirinta plieninė važiuoklė. Variklio gaubtas, bagažinės dangtis ir durys – aliumininės. Galinėje automobilio dalyje sumontuota pusiau automatinė pavarų dėžė ir ATTESA E-TS sistema, paskirstanti galią visiems keturiems ratams atskirai. Nissan GT-R gali pasiekti didžiausią 314 km/h greitį, o 100 km/h pasiekia per įspūdingas 3,2 sekundės.

## Nuorodos
* Nissan GT-R oficiali svetainė
Žadeikių apylinkė

**Žadeikių apylinkė** sovietmečiu buvo:

* Klaipėdos rajone;
* Šilalės rajone;
* Vabalninko rajone.
Vilkiškių apylinkė

**Vilkiškių apylinkė** sovietmečiu buvo:

* Joniškėlio rajone;
* Kaišiadorių rajone;
* Nemenčinės rajone;
* Pagėgių rajone;
* Panevėžio rajone;
* Šalčininkų rajone;
* Šilutės rajone.
Nedzingės apylinkė

**Nedzingės apylinkė** (arba ***Nedingės apylinkė***) – Lietuvos TSR administracinis-teritorinis vienetas pietų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Perlojos valsčiuje, 1950 m. priskirta naujam Varėnos rajonui. 1954 m. prijungta Kucakiemio apylinkė ir Burokaraisčio apylinkė, 1963 m. – dalis Perlojos apylinkės, o dalis Nedzingės apylinkės prijungta prie Merkinės apylinkės. 1981 m. vasario 25 d. perkeltas apylinkės centras į Perloją ir Nedzingės apylinkė performuota į Perlojos apylinkę.

|-
| 1954-05-25  || || || „Žalgirio“, „Pergalės“ ir „Lygumos“ kolūkiai  || 
|-
| 1959 m.  || 109 || 3458 () || „Žalgirio“ kolūkis, „Pergalės“ kolūkis, „Lygumos“ kolūkis  || 20 kaimų
|-
| 1970-01  || || 3198 || || 26 kaimai 
|-
| 1972-10-01  || 110 || || Tolkūnų kolūkis, T. Tamulevičiaus kolūkis, „Žalgirio“ kolūkis, Perlojos eksperimentinis ūkis  || 26 kaimai
|-
| 1976-07-01  || || || || 26 kaimai 
|-
| 1979-01-17  || || 1504 || || 9 kaimai 
|}

## Šaltiniai
Dūkštas (reikšmės)

**Dūkštas** gali reikšti:

* Ignalinos rajone:
** miestas,
** 4 ha ploto ežeras Dūkšto mieste,
** 498 ha ploto ežeras į šiaurę nuo Dūkšto miesto;
* Dūkštos, bažnytkaimis Vilniaus rajone.
Vidmantas Puplauskis

**Vidmantas Puplauskis** (1940 m. vasario 22 d. Kuliuose, Kretingos apskrityje – 2022 m. gegužės 23 d. Vilniuje) – Lietuvos žurnalistas, kino ir televizijos filmų scenaristas, režisierius.

## Biografija
1957 m. baigė Telšių vidurinę mokyklą. 1962 m. Vilniaus universiteto Filologijos fakultete baigė žurnalistikos specialybę.

Nuo 1962 m. buvo Valstybinio radijo ir televizijos komiteto radijo valandėlių moksleiviams redaktorius, televizijos laidų redaktorius, vedėjas, filmų gamybos skyriaus redaktorius. Rašė laidų, kino ir televizijos filmų scenarijus, diktorinius tekstus. 1975–2022 m. dokumentinių filmų režisierius. Sukūrė daugiau kaip 70 dokumentinių kino ir televizijos filmų. Filmai rodyti įvairiuose festivaliuose, pelnė apdovanojimų.

Buvo Lietuvos žurnalistų sąjungos ir Lietuvos kinematografininkų sąjungos, Lietuvos meno kūrėjų asociacijos narys.

## Filmografija
* 1971 m. Darbas
* 1975 m. Žiniuonė, režisierius Henrikas Šablevičius
* 1980 m. Žemei ir žmogui, scenarijus, su Juozu Baušiu
* 1988 m. Lietuva – ne Krymas, bet gimta šalelė, režisierius, scenarijaus autorius
* 1988 m. Ne vien žmonių planeta, scenarijus, su Juozu Baušiu
* 1989 m. Aukštaitijos Ivanovai, režisierius, scenarijaus autorius
* 1989 m. Vilnius. Prieš aušrą, su Juozu Baušiu
* 1990 m. Pastabos žemėlapių pakraščiuose, režisierius, scenarijus, su Juozu Baušiu
* 1991 m. Barono fon Draugel fuga, režisierius, scenarijaus autorius
* 1991 m. Dangaus trauka, režisierius, scenarijaus autorius
* 1991 m. Montessori metodas. Kas jis? , režisierius
* 1991 m. Tik nereikia mūsų gąsdinti, režisierius, scenarijaus autorius
* 1992 m. Vardan tiesos, režisierius, scenarijaus autorius
* 1993 m. Ramybė Jums, režisierius, scenarijaus autorius
* 1993 m. Tas Giedrius… , režisierius, scenarijaus autorius
* 1994 m. Diplomatijos patriarchas, režisierius, scenarijaus autorius
* 1994 m. Visi savi, režisierius, scenarijus Romos Pauraitės
* 1995 m. Laiškas butelyje, režisierius, scenarijaus autorius
* 1995 m. Rifo mazgas, režisierius, scenarijaus autorius
* 1996 m. Lietuva. Atvertos durys… , režisierius, scenarijaus autorius
* 1996 m. Matematikos poetas, režisierius, scenarijaus autorius
* 1997 m. Atgimimo kronika, režisierius, scenarijaus autorius
* 1997 m. Meilė keturiasdešimtmetei, režisierius, scenarijaus autorius
* 1998 m. Dainuojanti nežinia, režisierius, scenarijaus autorius
* 1999 m. Klaipėdos etiudai, režisierius, scenarijaus autorius
* 1999 m. Laiškai beržo tošyje, režisierius, scenarijaus autorius
* 1999 m. Negandos veidai, scenarijaus autorius
* 1999 m. Neišsižadėk senatvės, režisierius, scenarijaus autorius
* 1999 m. Tas Žalgiris… , režisierius, scenarijaus autorius
* 2000 m. Laisvės varpas, režisierius
* 2000 m. Mes būsim, režisierius
* 2000 m. Visagino tema, režisierius, scenarijaus autorius
* 2001 m. Lietuvos policija, režisierius, scenarijaus autorius
* 2001 m. Tu gali, režisierius, scenarijaus autorius
* 2003 m. Karaimų godos, režisierius
* 2004 m. Sugrįžti… , režisierius, scenarijaus autorius

## Įvertinimas
* 1981 m. Vinco Mickevičiaus-Kapsuko premija, už filmą „Žemei ir žmogui“, kartu su scenarijaus bendraautoriumi Juozu Baušiu

## Šaltiniai
Antanas Pupienis

**Antanas Pupienis** (1924 m. sausio 26 d. Sodeliuose, Rokiškio apskritis – 2017 m.) – Lietuvos pedagogas, žurnalistas, redaktorius, kraštotyrininkas.

## Biografija
1941 m. baigė Rokiškio gimnaziją, vėliau studijavo ir baigė Šiaulių mokytojų ir Vilniaus pedagoginiame institutuose lietuvių kalbą ir literatūrą.

Nuo 1944 m. iki 1957 m. dirbo pedagoginį darbą Rokiškio ir Klaipėdos rajonuose, Juodupės progimnazijos direktorius. 1957–1962 m. Klaipėdos rajono laikraščio „Raudonasis švyturys“, 1962–1963 m. Kretingos rajono laikraščio „Švyturys“, 1963–1966 m. Klaipėdos rajono laikraščio „Banga“ redaktorius, 1966–1984 m. – Lazdijų rajono laikraščio „Darbo vėliava“ redaktorius, 1990–1992 m. laikraščio „Lazdijietis“ 1995–1997 m. – laikraščio „Dzūkų žinios“ redaktorius.

Rašo kraštotyros ir istorijos temomis. Išleido knygas. Paskelbė darbų kraštotyros leidiniuose, parašė Veisiejų miškų urėdijos istoriją.

## Bibliografija
* *Lazdijų rajonas*, 1977 m.
* *Veisiejai*, 1990 m.
* *Po Dzūkijos dangumi: Lazdijų kraštas ir žmonės*, Vilnius: Valstybinis leidybos centras, 1994 m.
* *Veisiejų miškų urėdijos istorija*. Kaunas, Adaksita, 2005 m. ISBN 9955-631-06-6.

## Šaltiniai